Hvad er Netflix?

Netflix startede ud som en konkurrent til fysiske filmudlejningsbutikker ved at udleje DVD’er over e-mail og udvidede siden med introduktionen af video-streaming i 2007. Oprindeligt var Netflix kun tilgængeligt i USA, men dette ændrede sig, da tjenesten blev introduceret i Canada i 2010. I januar 2016 havde Netflix fundet vej til over 190 lande. I dag kender vi Netflix som verdens førende online underholdningstjeneste. Som Netflix-abonnent kan du se serier og film når som helst, hvor som helst og på alverdens enheder. Du kan afspille, sætte på pause og hoppe ind og ud af indhold uden nogensinde at skulle se reklamer eller binde dig.

Originalt Netflix-indhold

Netflix kaster millioner af dollars årligt efter produktionen af deres egne film og serier med målet om, at 50% af deres bibliotek skal være originalt indhold. Det er en strategi, som har fungeret godt for dem indtil videre og som har sikret Netflix næsten 200 millioner abonnenter på verdensplan. I dag betaler Netflix-abonnenter for tjenesten blandt andet for at kunne se originalt indhold som eksempelvis de populære serier Orange Is the New Black og Stranger Things. Netflixs originale film har også været en succes, og deres nye actionfilm, Bright, med Will Smith i hovedrollen, er allerede gået hen og blevet en af de mest populære Netflix-originaler nogensinde.

Her kommer en række eksempler på original Netflix-indhold, der varmt kan anbefales:

BoJack Horseman

I denne animerede komedieserie følger vi BoJack Horseman, som var stjernen i hit TV-showet Horsin' Around i 1990'erne. I dag, 20 år senere, er BoJack en selvhadende alkoholiker, der bor i Los Angeles og beklager sig over alt mellem himmel og jord.

The Crown

Denne historiske dramaserie er en biografisk fortælling om Dronning Elizabeth II af Storbritannien. Serien har modtaget adskillige priser og belønninger, og den vandt blandt andet Golden Globe Award for bedste Tv-serie i genren drama i 2017 og 2018.

Grace and Frankie

To kvinder, konservative Grace og excentriske Frankie, bliver veninder, da deres respektive mænd erklærer, at de er forelskede og vil giftes med hinanden. Begge parrene har voksne børn, der er mindst lige så overraskede over denne nyhed.

Making a Murderer

I denne dokumentarserie udforskes historien om Steven Avery, som blev fejlagtigt dømt for seksuelt overgreb og mordforsøg mod Penny Beerntsen, men blev løsladt 18 år senere i 2003, da en DNA-prøve beviste hans uskyld. I 2007 blev Avery dømt igen – denne gang for mordet på den lokale fotograf Teresa Halbach.

Master of None

Aziz Ansari spiller rollen som Dev; en 30-årig skuespiller som bor i New York City og ikke aner, hvad han vil. Han finder det meget svært at træffe beslutninger om sin karriere og sit kærlighedsliv.

Narcos

Sæson 1 og 2 af denne serie er bygget på historien om den colombianske narkobaron Pablo Escobar (1949–1993), som blev multimilliardær og den rigeste forbryder i verdenshistorien ved at sælge kokain. Sæson 3 handler om det berygtede Cali Kartel, der engang kontrollerede over 90% af verdens kokainmarked.

Orange Is the New Black

En privilegeret New Yorker idømmes halvandet år i et kvindefængsel for en gammel forbrydelse, der involverede at transportere en taske med narkopenge fra USA til Belgien. Som en helt normal, lovlydende borger er hun alt andet end forberedt på fængselslivets konflikter og overraskelser.

Stranger Things

Da en ung dreng forsvinder, bliver indbyggerne i en lille by infiltreret i et mysterium, der involverer hemmelige eksperimenter og overnaturlige kræfter. Og det hele bliver endnu mere besynderligt, da en lille pige uden hår dukker op.

Når indhold udgår fra Netflix

Udover at producere original indhold samarbejder Netflix med andre tjenesteudbydere om at skaffe licens til streamingrettigheder på serier og film. De serier og film, som Netflix får licens på, kan så streames af Netflix-abonnenter i en begrænset tidsperiode, som kan strække sig fra et par måneder til flere år. Af denne årsag forandrer Netflix-biblioteket sig konstant. Netop derfor har du brug for at vide, hvorvidt noget, du rigtig gerne vil se, er på vej til at udgå fra tjenesten inden for den nærmeste fremtid.

Hvor meget koster Netflix?

Hvor meget Netflix koster afhænger af, hvilket abonnement du vælger. Du kan vælge at betale 79 kr. om måneden for basisabonnementet, 99 kr. om måneden for standardabonnementet eller 129 kr. månedligt for deres Premium-abonnement.

Ud af disse valgmuligheder er standardabonnementet det mest populære. Med dette får du HD-streaming på op til to enheder samtidig. Med basisabonnementet kan du kun streame i SD på én enhed ad gangen, mens Premium lader dig bruge op til fire enheder med 4K Ultra HD.

Prøv Netflix gratis